காவிரி நீருக்காக தினம் தினம் விவசாயிகள் இங்கு போராடிக்கொண்டிருக்கிறார்கள். ஆனால் காவிரியே அழிந்துகொண்டிருக்கிறது. இது யாருக்கும் தெரியவில்லையா. மணல் குவாரி என்ற பெயரில் எங்களுடைய சந்ததியே அழிந்துகொண்டிருக்கிறது. தட்டிக்கேட்க வேண்டிய அதிகாரிகளும் லஞ்சத்தை வாங்கிக்கொண்டு எங்களைப் பாழ்ங்கிணற்றில் தள்ளுகிறார்கள். இனி நாங்கள் என்ன செய்வது என்றே தெரியவில்லை. பல வகையான போராட்டத்தையும் நடத்திவிட்டோம். எந்தப் புண்ணியமுமில்லை. எங்களது கிராமத்தையே காலிசெய்துவிட்டு ஆற்றில் வீடு கட்டி வாழப்போகிறோம் என்று கலெக்டரிடம் மனுக்கொடுக்க உள்ளோம் என்று அடுத்த கட்டப் போராட்டத்தைக் கையில் எடுத்துள்ளனர் ஜெயங்கொண்டம் மக்கள்.